**POZIV**

**NA SAVJETOVANJE SA ZAINTERESIRANOM JAVNOŠĆU**

Javni isporučitelj vodne usluge, Vode Jastrebarsko d.o.o., namjerava uputiti Skupštini prijedlog za donošenje Odluke o naknadi za razvoj.

U skladu odredbom članka 52. Zakona o financiranju vodnoga gospodarstva („Narodne novine“, broj 153/09, 90/11, 56/13, 154/14, 119/15, 120/16, 127/17 i 66/19) javni isporučitelj vodnih usluga može svojom odlukom odrediti da se uz cijenu vodne usluge javne vodoopskrbe, odnosno uz cijenu vodne usluge javne odvodnje plaća i naknada za razvoj.

Odredbom članka 23. Zakon o vodnim uslugama („Narodne novine“, broj 66/19) propisano je da Skupština Javnog isporučitelja vodnih usluga donosi odluku o naknadi za razvoj iz zakona kojim se uređuje financiranje vodnoga gospodarstva.

U skladu s naprijed navedenom odredbom, Vode Jastrebarsko d.o.o. izradile su prijedlog Odluke o naknadi za razvoj koju namjeravaju uputiti Skupštini, a kojom se određuje obveza plaćanja naknade za razvoj na području nadležnosti Voda Jastrebarsko d.o.o., obveznici plaćanja naknade za razvoj, osnovica, način i rokovi uplate naknade za razvoj, namjene kojima služi prihod od naknade za razvoj, visina, izuzeća od plaćanja te nadzor nad obračunom i naplatom naknade za razvoj.

Javno savjetovanje otvoreno je do 30.06.2022. godine.

Pozivamo zainteresiranu javnost na sudjelovanje u savjetovanju s javnošću prilikom donošenja Odluke o naknadi za razvoj na način da svoje primjedbe, sugestije i mišljenja pošalju najkasnije do 30.06.2022. godine, putem obrasca za sudjelovanje u savjetovanju, na mail adresu info@vode-jastrebarsko.hr.

Izvješće o savjetovanju s očitovanjima na vaše primjedbe, sugestije i mišljenja i razlozima prihvaćanja/neprihvaćanja vaših prijedloga, izraditi će se najkasnije do 05.07.2022. i objaviti putem internetske stranice.